钦定古今图书集成/明伦汇编/人事典/第013卷 > 《本草纲目》 > 《耳箴》唐·皮日休
## 钦定古今图书集成/明伦汇编/人事典/第013卷 > 《本草纲目》 > 《耳箴》唐·皮日休

听于无听，默默元性；闻于无闻，洋洋化源。勿恃己善，
不服人仁。勿矜己艺，不敬人文。勿聆郑声，其乱乃神；
勿信美谈，其殛乃身。听误多害，听妄多败。近贤则聪，
近愚则瞆。尧居九重，听在民耳，故得大舜，授彼神器。
勿听他富，荧惑乃志；勿闻他贵，隳坏乃义。慎正今非，
慎明古是。舍是何适？古乐而已。